CONVOCATÒRIA 2021 ESCOLA D'ESTIU UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6288)
  + [Valencià](/va/acuerdo/6288)






Selector de idioma

Leer

* [Español](/es/acuerdo/6288)
* [Valencià](/va/acuerdo/6288)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA 2021 ESCOLA D'ESTIU UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA 2021 ESCOLA D'ESTIU UNIVERSITAT D'ALACANT

Data d'aprovació
:   22/03/2021

Data de publicació
:   22/03/2021

Òrgan competent
:   Vicerectora de Cultura, Esport i Extensió Universitària

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6288.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6288)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6288)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA 2021 ESCOLA D'ESTIU UNIVERSITAT D'ALACANT&url=https://www.boua.ua.es/va/acuerdo/6288)

**Títol:** CONVOCATÒRIA 2021 ESCOLA D'ESTIU UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora de Cultura, Esport i Extensió Universitària

**Data d'aprovació:** dilluns, 22 de març de 2021

CONVOCATÒRIA 2021 ESCOLA D’ESTIU UNIVERSITAT D’ALACANT

El Vicerectorat de Cultura, Esport i Extensió Universitària, a través del Servei d’Esports, convoca l’Escola d’Estiu d’acord amb les bases següents:

1. REQUISITS DE PARTICIPACIÓ

Els requisits següents s’han de complir en la data de presentació de la sol·licitud i mantenir-se fins al començament de l’Escola d’Estiu.

Hi poden participar els fills i filles:

a) Del PDI i PAS de la Universitat d’Alacant reconegut estatutàriament que estiga en actiu.

b) De la parella que mantinga una relació afectiva de convivència estable i permanent amb algun membre del col·lectiu de PDI o PAS de la Universitat d’Alacant que estiga en el cas anterior, sempre que s’acredite fefaentment aquesta relació de convivència.

c) De l’alumnat de la Universitat d’Alacant amb matrícula ordinària en el curs 2020-2021, i que acredite ser estudiant d’una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l’article 37 de la Llei orgànica 6/2001, de 21 de desembre, d’universitats, en la redacció donada per la Llei orgànica 4/2007, de 12 d’abril.

d) Del personal contractat per la Fundació General de la Universitat d’Alacant (FGUA) i del Centre Superior d’Idiomes (CSI) que estiga en actiu.

En tots els casos, la data de naixement de les xiquetes i els xiquets participants ha d’estar compresa entre l’01/01/2007 i el 31/12/2017.

2. NOMBRE DE PLACES

150 places.

3. DATES I HORARI

Tindrà lloc durant els dies laborables compresos entre el 28 de juny i el 30 de juliol de 2021 (tots dos inclosos).

Es pot fer la inscripció d’acord amb les opcions següents:

a) Període complet: del 28 de juny al 30 de juliol

b) Període 1: del 28 de juny al 14 de juliol

c) Període 2: del 15 al 30 de juliol

L’horari serà de 8.15 h a 14.30 h. S’estableix un primer període de recepció de participants de 8.15 h a 8.30 h i un segon de 9.00 h a 9.15 h, i de recollida de 14.15 h a 14.30 h.

4. PAGAMENT

Període complet:

- Primer fill o filla: 190 €

- Segon fill o filla i successius: 160 € cadascun

Per cada període:

- Primer fill o filla: 140 €

- Segon fill o filla i successius: 120 € cadascun

A més, el preu del servei de menjador, en cas d’estar-hi interessat, és:

- Període complet: 170 €

- Període 1: 110 €

- Període 2: 105 €

FORMA DE PAGAMENT:

Els pagaments de l’Escola d’Estiu i, si escau, del menjador, s’han de fer per separat, com està descrit, amb els mitjans detallats a continuació, i s’han de fer en el termini que estableix la resolució provisional de persones admeses i excloses.

1. Pagament virtual (targeta de dèbit o de crèdit):

- Comunitat universitària: a través d’UACloud (Esports >> Entrar >> El meu compte>> El meu estat comptable>> Seleccionar pagament i pagar deutes)

- \*Personal de la FGUA i el CSI: en l’enllaç

<http://www.deportes.ua.es/actividadesweb/>,

(El meu compte>> El meu estat comptable>> Seleccionar pagament i pagar deutes).

2. Pagament físic (al pavelló esportiu, a través de targeta de dèbit o de crèdit):

- TPV virtual (màquina a l’entrada). Identificació mitjançant la targeta universitària (TIU) física o virtual, la targeta esportiva universitària (TDU).

\*Tant per al pagament virtual com per al pagament físic a la TPV, el personal de la FGUA i el CSI ha d’estar donat d’alta prèviament en la base de dades del Servei d’Esports. Si no ho està ha de sol·licitar-ho al correu electrònic

[rvojoh.oekhb@mu.po](mailto:dtrkmk.hknry@tf.uu)

adjuntant còpia del DNI, passaport o NIE i acreditació de la seua pertinença a algun d’aquests col·lectius. Se li facilitarà una contrasenya d’accés per al pagament de la inscripció.

5. DESCRIPCIÓ DEL PROCÉS

Tota la informació, les resolucions que se’n deriven i la bústia de suggeriments i notificació d’incidències seran publicades en les adreces web següents del Servei d’Esports:

<https://sd.ua.es/va/escola-estiu/presentacio.html>

<https://sd.ua.es/va/escola-estiu/inscripcions.html>

5.1. PREINSCRIPCIÓ

El termini de presentació de sol·licituds acabarà el 30 d’abril.

El formulari de sol·licitud està disponible en l’adreça següent:

<https://sd.ua.es/va/escola-estiu/inscripcions.html>

Aquest formulari, amb la documentació acreditativa dels requisits, s’ha de presentar per qualsevol dels mitjans següents:

- E-administració de UACloud (a través d’una instància genèrica)

- Oficina central del Registre General de la UA (edifici de Rectorat i Serveis Generals del campus de Sant Vicent), oficines auxiliars, situades a les secretaries de centre i a la Seu d’Alacant. Més informació en <https://sar.ua.es/va/registro/>

- O pels altres vies establides en l’article 16.4 de la Llei 39/2015, d’1 d’octubre, del procediment administratiu comú de les administracions públiques

Juntament amb el formulari cal adjuntar la documentació següent per a acreditar que es compleixen els requisits:

a) Informe de vida laboral i justificació del tipus de contracte (temps parcial o complet) actualitzats per a les mares i pares que no pertanyen a la plantilla de la UA.

b) Si la persona esmentada en el punt 1.b és estudiant universitari en una altra universitat diferent de la UA, fitxa informativa dels estudis que ha d’incloure el nombre de crèdits en que està matriculat.

c) Únicament per a noves inscripcions: còpia de les pàgines del llibre de família en què figuren la mare, el pare, i les filles i els fills inscrits.

d) Certificat de la persona responsable de recursos humans del personal al qual es refereix el punt 1.d d’aquesta convocatòria.

5.2 SELECCIÓ

A partir del 14 de maig es publicarà la llista provisional de persones admeses i excloses a l’Escola d’Estiu i s’obrirà un termini de reclamacions. Des d’aquell moment s’establirà un termini de 10 dies hàbils per al pagament de la inscripció i, si escau, del servei de menjador, com estableix la base 4.

A partir de l’1 de juny es publicarà la llista definitiva de persones admeses i excloses, i la data de la reunió informativa amb les mares i els pares.

No s’admetran canvis de grup.

Si el nombre de sol·licituds és superior al nombre de places oferides, s’aplicarà el barem següent:

Apartat 1:

- Si els dos membres de la parella treballen o estudien a la UA, la FGUA, el CSI, o si es tracta de famílies monoparentals (10 punts).

- Si els dos membres de la parella treballen o estudien i només un d’aquests treballa o estudia a la UA, la FGUA o el CSI (7 punts).

- Si només un membre de la parella treballa o estudia i ho fa a la UA, la FGUA o el CSI (4 punts).

Apartat 2: Per la vinculació de qui signa la sol·licitud:

- El personal treballador a temps complet, alumnat de grau matriculat almenys de 60 crèdits, i alumnat de màster i doctorat (7 punts)

- El personal treballador a temps parcial i alumnat de grau matriculat de menys de 60 crèdits (3 punts)

Si hi ha empat entre sol·licituds en la puntuació final es resoldrà mitjançant sorteig. En aquest sorteig, la unitat familiar es considerarà com una opció indivisible.

6. COMISSIÓ

Per a totes les actuacions relacionades amb l’Escola d’Estiu s’estableix una comissió formada per les i els membres següents:

- Vicerectora de Cultura, Esport i Extensió Universitària (presidenta)

- Tècnic o tècnica del Servei d’Esports (secretari o secretària)

Vocals:

- Director del Secretariat d’Esports

- Director del Secretariat d’Universitat Saludable

- Director del Servei d’Esports

- 2 representants de l’administració

- 1 representant de CCOO

- 1 representant de FETE-UGT

- 1 representant de SEP

- 1 representant de STEPV-Iv

- 1 representant del Consell d’Estudiants

Així mateix, hi poden assistir 1 representant de CGT i 1 representant de CSIF, que tindran veu, però no vot.

7. PROTECCIÓ DE DADES

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades personals aportades en la sol·licitud d’inscripció, així com aquelles contingudes en la documentació que puga acompanyar-la, amb la finalitat de fer la inscripció i la gestió posterior de les activitats de l’Escola d’Estiu de la Universitat d’Alacant.

La base de legitimació d’aquest tractament se sustenta en el consentiment de la persona interessada.

En el marc dels tractaments esmentats, les vostres dades podran ser cedides a entitats que cedeixen les instal·lacions a la Universitat d’Alacant per a la realització de les activitats previstes en el marc de l’Escola d’Estiu, com també a altres entitats públiques per al compliment de les obligacions legals de la Universitat.

El tractament d’imatges, fotos i vídeos només es podrà utilitzar per al seu ús i difusió de l’activitat, a la qual s’ha inscrit o contractat, en els mitjans corporatius de la Universitat d’Alacant. El terme imatge inclou vídeo o fotografia fixa en format digital o un altre tipus i reproducció d’imatges.

Us informem que podeu exercir les vostres drets ARCO (Accés, Rectificació, Cancel·lació i Oposició) en relació amb el tractament de les dades personals mitjançant sol·licitud dirigida a la Gerència de la Universitat presentada al Registre General de la Universitat d’Alacant, presencialment a les oficines de registre o bé a través de la Seu Electrònica

([https://seuelectronica.ua.es](https://seuelectronica.ua.es/)),

o per qualsevol dels mitjans que estableix l’article 16.4 de la Llei 39/2015.

Podeu consultar la informació addicional i detallada sobre protecció de dades, els vostres drets i la Política de Privadesa de la Universitat d’Alacant en l’enllaç següent:

<https://seuelectronica.ua.es/va/privadesa.html>

Catalina Iliescu Gheorghiu

Vicerectora de Cultura, Esport i Extensió Universitària

Alacant, 22 de març de 2021





[Carretera Sant Vicent del Raspeig s/n  
03551 Sant Vicent del Raspeig - Alacant  
 Tel. 99 997 2027 - Fax 23 626 0409](https://www.google.es/maps/@31.872618,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12881&trk=tyah&trkInfo=tarId%5X1716343643309%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)